Ilyet még nem láttál, rendhagyó KRESZ-táblát helyeztek ki Mohácson - Videó
A vicces tábla az arra közlekedő földön kúszó, ittas emberekre figyelmeztet. Bár a helyiek szükségesnek és szórakoztatónak tartják, sajnos ilyet hivatalosan nem lehet kihelyezni.
A TV2 Tények című műsorban hívták fel a figyelmet rá, hogy Mohácson egy különleges közlekedési tábla található.

„Vigyázat, földön kúszó, részeg emberek lehetnek az úton” – erre figyelmeztet egy közlekedési tábla Mohácson, a Pincesor mellett. Nem tudni, kik tették ki a nem mindennapi táblát, de a helyiek szerint jogos a figyelemfelkeltés. A környéken ugyanis nincs közvilágítás és sokan esnek-kelnek esténként, miután jól beboroztak. Az autósok pedig nem mindig veszik őket észre – mondták el a műsorban.

A mohácsi szőlőhegyen található elsőbbségadás kötelező táblára hasonlító jelzést vicces kedvű helyiek tették ki. A csatorna kérdéseire az itt lakók elmondták, hogy ők támogatják a kezdeményezést, és tényleg szükség lenne egy „hasonló táblára”, mivel sokan szoktak ezen a környéken ittasan tántorogni éjszakánként a sötét utcán. Egy szakértő azonban kifejtette: bármennyire is vicces ez az akció, szabálytalan házilag barkácsolt táblát kihelyezni az utcára. A Tények adását itt tekinthetitek meg:
ittas KRESZ